Springbokke kry helde-ontvangs met terugkeer na SADie Springbokke se onderkaptein, Victor Matfield, saam met sy dogtertjies kort na sy aankoms by die OR Tambo Internasionale lughawe. Foto: Werner Beukes/SAPA Die Springbokke is Sondag uit die wêreldbeker geskakel na Australië, hulle met 11-9 geklop het. Honderde ondersteuners het die span ingewag en vlaggies en plakkate rondgeswaai. Die Bokke se afrigter, Peter de Villiers, het tydens ŉ perskonferensie na die span se aankoms, gesê die Springbokke het die land in die steek gelaat maar dat dit nie opsetlik was nie. Die Bok-kaptein, John Smit, sê die span het sekere doelwitte gestel maar dit nie bereik nie. Hy sê die afgelope twee dae was baie emosioneel en die feit dat honderde mense die span terug verwelkom het, maak dit veel erger. Die Springbokke se onderkaptein, Victor Matfield, sê die land het gesien hoe hulle in Nieu-Seeland geveg het. Smit en Matfield het Sondag, hulle laaste wedstryde in die Bok-trui gespeel.